'Nisboere' Glans: Leah stel ons voor aan die four cousins | Netwerk24
Die bekroonde sangeres, akteur en voormalige Boer Soek 'n Vrou-aanbieder Leah kuier in vandeesweek se episode van Nisboere by die bekende Retief-neefs op die Van Loveren-wynlandgoed.
Corné Liebenberg en Leah kuier by die bekende Retief-neefs op die Van Loveren-wynlandgoed.
Sy en Corné Liebenberg, Laeveld Agrochem se bemarkingsdirekteur, lê besoek af by dié wynplaas in die Robertson-vallei waar die derde geslag van die Retief-familie boer. Hier ontdek hulle die innoverende neefs se besondere vermoë om spesialisprodukte aan die regte mark te lewer.
Van Loveren, een van Suid-Afrika se toonaangewende wynprodusente, het aan die begin van die nuwe millennium bekendheid verwerf met hul Four Cousins-wynreeks. Deesdae het hulle 'n hele rits wynreekse wat Van Loveren 'n gewilde naam op wyndrinkers se lippe maak.
'n Nisboer is nie net 'n spesialis in hul veld nie, maar – soos die Retief-neefs – ook 'n innoveerder wat die potensiaal van 'n spesialisproduk vir 'n nismark kan identifiseer, ontgin en daaruit munt slaan.
Meer oor: Laeveld Agrochem | Boer Soek 'N Vrou | Leah | Corné Liebenberg | Via Tv | Landbou | Nisboere